નવી દિલ્હી , 22 એપ્રિલઃ દિલ્હી ડેરડેવિલ્સ ટીમે આખરે આઇપીએલ છમાં પોતાની પહેલી જીત નોંધાવી છે . વિરેન્દ્ર સેહવાગના અણનમ 95 રનની વિસ્ફોટક ઇનિંગની મદદથી ડેરડેવિલ્સે સતત છ મેચોમાં હાર મેળવ્યા બાદ ફિરોજશાહ કોટલા મેદાન પર જોરદાર પુનરાગમન કરીને લીગની 28મી અને પોતાની સાતમી મેચમાં મુંબઇ ઇન્ડિયન્સને નવ વિકેટથી હરાવ્યું . સહેવાગને મેન ઓફ ધ મેચ આપવામાં આવ્યો . સેહવાગ અને સુકાની મહિલા જયવર્ધને ( 59 ) પ્રથમ વિકેટ માટે 151 રનની ભાગીદારી નોંધાવતા પોતાની ટીમનો વિજય નિશ્ચિત કરી લીધો હતો . જે આઇપીએલ 6ની કોઇપણ વિકેટ માટેની સૌથી મોટી ભાગીદારી છે . મહિલા જયવર્ધને અને સેહવાગની વિસ્ફોટક ઇનિંગના કારણે મુંબઇ દ્વારા આપવામાં આવેલા 162 રનના પડકારને સહેલાયથી દિલ્હીએ 17 ઓવરમાં એક વિકેટ ગુમાવીને હાંસલ કરી લીધો હતો . ડેવિડ વોર્નરે અણનમ 7 રન બનાવ્યા હતા . ગત ત્રણ મેચોમાં નિષ્ફળ રહ્યાં બાદ સેહવાગે પોતાની વિસ્ફોટક ઇનિંગમા 57 બોલમાં 13 ચોગ્ગા અને બે છગ્ગા ફટકાર્યા . જયવર્ધને એ પણ ડેર ડેવિલ્સના પુર્વ સુકાની સાથે તાલ મિલાવતા 43 બોલમાં આઠ ચોગ્ગા અને એક છગ્ગો લગાવ્યો હતો . જયવર્ધને લસિથ મલિંગાની ઓવરમાં એલબી આઉટ થયો હતો . મુંબઇની છ મેચોમાં આ ત્રીજી હાર છે . આ પહેલા , મુંબઇ ઇન્ડિયન્સે સચિન તેંડુલકર ( 54 ) અને રોહિત શર્મા ( 73 ) ની શાનદાર ઇનિંગની મદદથી ટોસ જીતીને પ્રથમ બેટિંગ કરતા નિર્ધારીત 20 ઓવરમાં ચાર વિકેટ ગુમાવીને 161 રન બનાવ્યા . મુંબઇની વિકેટ પર નજર નાખીએ તો સ્મિથ 08 , કે કાર્તિક 02 , પોલાર્ડ 19 , રાયડુએ 2 રનનું યોગદાન આપ્યું હતું . દિલ્હી તરફથી ઉમેશ યાદવે બે અને વાન દે મોર્વેએ એક વિકેટ ઝડપી હતી .